**Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība””**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekta „Grozījumi Ministru kabineta 2010.gada 21.septembra noteikumos Nr.899 „Likuma „Par iedzīvotāju ienākuma nodokli” normu piemērošanas kārtība”” (turpmāk – noteikumu projekts) izstrādes nepieciešamību noteica:1) Ministru prezidenta 2013.gada 9.decembra rezolūcijas Nr.12/2013-JUR-384 1.punkts;2) 2013.gada 6.novembra likums „Grozījumi likumā „Par iedzīvotāju ienākuma nodokli””. |
| 2. | Pašreizējā situācija un problēmas | Ar 2013.gada 6.novembrī Saeimā pieņemto likumu „Grozījumi likumā „Par iedzīvotāju ienākuma nodokli”” (stājās spēkā 2014.gada 1.janvārī), likuma „Par iedzīvotāju ienākuma nodokli” 9.pants tika papildināts ar 8.2 daļu. Šobrīd noteikumos nav skaidrojuma, kā Valsts ieņēmumu dienestam rīkoties gadījumā, ja maksātājam zemesgrāmatā ir reģistrēti vairāki nekustamā īpašuma objekti un minēto objektu kopums veido vienu nekustamo īpašumu Dzīvokļa īpašuma likuma izpratnē, lai varētu piemērotu likuma „Par iedzīvotāju ienākuma nodokli” 9.panta pirmās daļas 34.2 punktu.Šobrīd noteikumos nav skaidrojuma, kādā kārtībā kapitālsabiedrība iemaksā budžetā iedzīvotāju ienākuma nodokli, ja atbilstoši likuma „Par iedzīvotāju ienākuma nodokli” 8.panta 2.9 daļai kapitālsabiedrības valdes loceklis guvis ar algas nodokli apliekamu ienākumu un kapitālsabiedrībā nav noteikta diena, kurā tā kā darba devējs iemaksā budžetā pastāvīgo darbinieku algas nodokli.Pašreiz Ministru kabineta 2010.gada 21.septembra noteikumi Nr.899 „Likuma „Par iedzīvotāju ienākuma nodokli” normu piemērošanas kārtība” skaidri nenosaka, ka apdrošināšanas sabiedrībām informāciju par izmaksātājām kompensācijām nav jāsniedz, lai gan šajā gadījumā tā ir izmaksātā kompensācija un pēc ekonomiskās būtības ienākums netiek gūts.Pašreiz, nodokļa maksātājam, lai noteiktu apliekamo ienākumu no kapitāla aktīvu atsavināšanas, ir jāvadās no likuma „Par iedzīvotāju ienākuma nodokli”, Ministru kabineta 2009.gada 22.decembra noteikumiem Nr.1638 „Kārtība, kādā iedzīvotāju ienākuma nodokļa aprēķināšanas vajadzībām nosakāma ienākuma gūšanas diena” un Ministru kabineta 2010.gada 21.septembra noteikumiem Nr.899 „Likuma „Par iedzīvotāju ienākuma nodokli” normu piemērošanas kārtība”.Tādējādi, nepieciešams padarīt normatīvo regulējumu vieglāk uztveramu maksātājam. |
| 3. | Saistītie politikas ietekmes novērtējumi un pētījumi | Projekts šo jomu neskar. |
| 4. | Tiesiskā regulējuma mērķis un būtība | Noteikumu projekts paredz, ka, piemērojot likuma „Par iedzīvotāju ienākuma nodokli” 9.panta 8.2 daļu, Valsts ieņēmumu dienests izvērtē, vai maksātāja iesniegumā minēto nekustamā īpašuma objektu kopums pēc ekonomiskās būtības veido dzīvokļa īpašumu, ja dzīvokļa īpašuma sastāvā ietilpstošais atsevišķais īpašums (arī atsevišķā īpašuma sastāvā papildus ārpus telpas vai telpu grupas esošas un ar to funkcionāli saistītas palīgtelpas vai palīgēkas vai to daļas, kas nav funkcionāli saistītas ar kopīpašumā esošo dzīvojamās mājas daļu vai citu atsevišķo īpašumu) un kopīpašuma domājamā daļa ir nostiprināti atsevišķās zemesgrāmatās. Noteikumu projekts papildināts ar pielikumu, kurā ir piemērs likuma „Par iedzīvotāju ienākuma nodokli” 9.panta 8.2 daļas piemērošanai.Noteikumu projekts papildināts ar kārtību, kādā kapitālsabiedrība iemaksā budžetā iedzīvotāju ienākuma nodokli, ja atbilstoši likuma „Par iedzīvotāju ienākuma nodokli” 8.panta 2.9 daļai kapitālsabiedrības valdes loceklis guvis ar algas nodokli apliekamu ienākumu un kapitālsabiedrībā nav noteikta diena, kurā tā kā darba devējs iemaksā budžetā pastāvīgo darbinieku algas nodokli.Noteikumu projekts paredz, ka turpmāk apdrošināšanas sabiedrībām, izmaksājot apdrošināšanas atlīdzības saskaņā ar likumu „Par apdrošināšanas līgumu” un „Sauszemes transportlīdzekļu īpašnieku civiltiesiskās atbildības obligātās apdrošināšanas likumu”, paziņojumu par fiziskajai personai izmaksātajām summām Valsts ieņēmumu dienestā nebūs jāiesniedz.Noteikumu projektā ir integrēti Ministru kabineta 2009.gada 22.decembra noteikumi Nr.1638 „Kārtība, kādā iedzīvotāju ienākuma nodokļa aprēķināšanas vajadzībām nosakāma ienākuma gūšanas diena”.Noteikumu projekts papildināts ar pielikumu „Informācija par aizdevumu fiziskajai personai”, kas aizdevējam vai aizdevuma ņēmējam būs jāiesniedz Valsts ieņēmumu dienestā saskaņā ar 2013.gada 6.novembrī Saeimā pieņemto likumu „Grozījumi likumā „Par iedzīvotāju ienākuma nodokli”” . |
| 5. | Projekta izstrādē iesaistītās institūcijas | Valsts ieņēmumu dienests. |
| 6. | Iemesli, kādēļ netika nodrošināta sabiedrības līdzdalība | Projekts šo jomu neskar. |
| 7. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Iedzīvotāju ienākuma nodokļa maksātāji, kas gūst ienākumu no nekustamā īpašuma atsavināšanas, personas, kas saņem apdrošināšanas atlīdzības un personas, kas saņem vai izsniedz aizdevumu, kā arī kapitālsabiedrības, ja atbilstoši likuma „Par iedzīvotāju ienākuma nodokli” 8.panta 2.9 daļai ir gūts ar algas nodokli apliekams ienākums. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Projekts šo jomu neskar. |
| 3. | Tiesiskā regulējuma finansiālā ietekme | Projekts šo jomu neskar. |
| 4. | Tiesiskā regulējuma nefinansiālā ietekme | Projekts šo jomu neskar. |
| 5. | Administratīvās procedūras raksturojums | Projekts šo jomu neskar. |
| 6. | Administratīvo izmaksu monetārs novērtējums | Projekts šo jomu neskar. |
| 7. | Cita informācija | Nav. |

*Anotācijas III sadaļa – projekts šo jomu neskar.*

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Pēc noteikumu spēkā stāšanās nav nepieciešams veikt grozījumus citos normatīvajos aktos.Saistībā ar grozījumiem noteikumos par spēku zaudējušiem tiek atzīti Ministru kabineta 2009.gada 22.decembra noteikumi Nr.1638 „Kārtība, kādā iedzīvotāju ienākuma nodokļa aprēķināšanas vajadzībām nosakāma ienākuma gūšanas diena” (Latvijas Vēstnesis, 2009, 206.nr.).  |
| 2. | Cita informācija | Nav |

*Anotācijas V sadaļa – projekts šo jomu neskar.*

|  |
| --- |
| **VI. Sabiedrības līdzdalība un šīs līdzdalības rezultāti** |
| 1. | Sabiedrības informēšana par projekta izstrādes uzsākšanu | Noteikumu projekta izstrādes laikā notika konsultācijas ar Latvijas Apdrošinātāju asociāciju. |
| 2. | Sabiedrības līdzdalība projekta izstrādē | Noteikumu projekta izstrādē piedalījās Latvijas Apdrošinātāju asociācijas pārstāvji.  |
| 3. | Sabiedrības līdzdalības rezultāti | Noteikumu projekta apspriešanas procesā tika analizēti un izvērtēti Latvijas Apdrošinātāju asociācijas izteiktie priekšlikumi.  |
| 4. | Saeimas un ekspertu līdzdalība | Nav attiecināms. |
| 5. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas  | Valsts ieņēmumu dienests. |
| 2. | Projekta izpildes ietekme uz pārvaldes funkcijām  | Projekts šo jomu neskar. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Jaunas institūcijas nav nepieciešams izveidot. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav plānota esošu institūciju likvidācija. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav plānota esošu institūciju reorganizācija. |
| 6. | Cita informācija | Nav. |

Ministru prezidents V.Dombrovskis

Finanšu ministrs A.Vilks

14.12.2013

934

Finanšu ministrijas Tiešo nodokļu departamenta

Īpašuma un iedzīvotāju ienākuma

nodokļu nodaļas vadītājas vietniece

Veinberga 67083848, faksa Nr.67095421

Inese.Veinberga@fm.gov.lv